Paradox (výpoveď)

Paradox je výrok, ktorý zdanlivo vychádza z pravdivých premís a vedie k nelogickému, zjavne chybnému záveru alebo pozorovaniu, čo je na prvý pohľad neintuitívne.

Zoznam niektorých paradoxov 
 Paradox starého otca - cestovateľ v čase zabije svojho starého otca predtým ako bol splodený jeho otec.
 Russellov paradox - je množina všetkých množín, ktoré nie sú svojím vlastným prvkom (t. j. množín, ktoré neobsahujú samých seba) svoj vlastný prvok?
 Cantorov paradox - paradox z teórie množín.
 Einsteinov-Podolského-Rosenov paradox - paradox z kvantovej teórie.
 Informačný paradox čiernych dier - paradox z kvantovej mechaniky.
 Simpsonov paradox - paradox zo štatistiky.
 Hydrostatický paradox - sila pôsobiaca na dno nádoby od hydrostatického tlaku nie je závislá od tvaru nádoby.
 Giffenov statok - paradox z ekonómie. Je statok, po ktorom stúpa dopyt, keď jeho cena stúpa.
 Buraliho-Fortiho paradox - paradox o ordinálnych číslach a množinách.
 Paradox analýzy - paradox zo sémantickej analýzy.
 Problém spiacej krásavice - problém z teórie rozhodovania.
 Newcombov paradox - hra, kde jeden hráč vie predpovedať budúcnosť.
 Paradox sporivosti - paradox z ekonómie.
 Fermiho paradox - zjavný rozpor medzi vysokou pravdepodobnosťou existencie mimozemských civilizácií a tým, že zatiaľ nie je akýkoľvek dôkaz o kontakte s nimi.
 Paradox dvojčiat - myšlienkový experiment v rámci špeciálnej teórie relativity, kde dvojčatá budú rozdielne staré, ak jedno z nich v minulosti cestovalo rýchlosťami porovnateľnými s rýchlosťou svetla.
 Olbersov paradox - fyzikálne paradoxné pozorovanie toho, že nočná obloha je tmavá – zatiaľčo v nekonečnom vesmíre by nočná obloha musela byť jasná.